APROBACIÓN DEFINITIVA REGULAMENTO DE CEMITERIOS MUNICIPAIS
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 09/02/2015)

O Pleno do Concello de Vilagarcía de Arousa, en sesión ordinaria celebrada o día 27 de outubro de 2014, acordou aprobar con carácter inicial o Regulamento de Cemiterios Municipais de Vilagarcía de Arousa. De conformidade co disposto no artigo 56 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de réxime local e no artigo 49 da Lei 7/1985, de 2 de abril, Reguladora das Bases de Réxime Local, expúxose ao público polo prazo de trinta días, así como mediante o seu anuncio no Boletín Oficial da Provincia (núm.226, de 21 de novembro de 2014) e contra o mesmo non se produciron alegacións elevándose a definitivo o acordo provisional do teor literal seguinte: E obxecto do presente regulamento a regulación do uso do Cemiterio Municipal de Vilagarcía de Arousa e de Carril. Ademais do contido no presente regulamento, serán de aplicación ao réxime de uso dos cemiterios municipais as disposicións do Regulamento da policía sanitaria e mortuoria, así como todas aquelas normas tanto estatais como autonómicas que rexan a materia de cemiterios e servizos funerarios. Toda inhumación, exhumación, redución de restos, traslados, e en xeral, toda actividade relativa a cadáveres e restos levada a cabo dentro do termo municipal de Vilagarcía de Arousa esixira a autorización previa expedida polo Concello e, en xeral, toda actividade relativa a cadáveres e restos levada a cabo dentro do término municipal de Vilagarcía de Arousa realizarase con suxeición o establecido no Decreto de Policía Sanitaria Mortuoria 134/98, do 23 de abril. O Concello velará polo mantemento da orde e o respecto adecuado a función do recinto, mediante o cumprimento das seguintes normas: Fixase como horario de apertura ao publico, nos meses de outubro a marzo de 10 horas a 19 horas, e nos meses de abril a setembro, de 10 horas a 20 horas. Horario que poderá ser modificado por decisión da Alcaldía en función dos actos fúnebres que sexa preciso desenvolver. O Concello non se responsabilizara dos roubos ou deterioros que puidesen ter lugar nas unidades de enterramento, o que non obsta para que leve a cabo a vixilancia do recinto. Son instalacións do cemiterio municipal: O Concello levará un rexistro de todas as unidades de enterramento e das operacións e incidencias que lles afecten. Os datos a consignar neste rexistro serán, como mínimo: Non se permitirá o acceso de vehículos ao recinto, salvo os que utilice o persoal que presta servizos funerarios. Non obstante poderá autorizarse a entrada dalgún vehículo cando concorran circunstancias excepcionais que o xustifiquen. O Concello construirá en cantidade adecuada para as necesidades, segundo os datos estatísticos, nichos e foxas e habilitará, asimesmo, o espazo para enterramento en terra e enterramento de cinzas. O Concello outorgará o dereito funerario sobre eles nos casos de inhumación e traslado de restos, axustándose a orde rigorosa de pedimento. As sepulturas serán denominadas de forma adecuada e numeradas correlativamente, quedando obrigados os titulares a aceptar o número asignado. O emprazamento e características de cada construción deberá axustarse ás dispoñibilidades de terreos e aos planos de distribución interior aprobados polo Concello. As construcións funerarias deberán axustar as súas características ao esixido en cada momento pola normativa vixente. Distinguirase entre os seguintes lugares de enterramento: A adxudicación do dereito funerario sobre as construcións de carácter particular (panteóns) esixirá o ingreso do importe do valor dos terreos e as taxas correspondentes no prazo máximo de 30 días, transcorridos os cales sen realizar tal ingreso, a adxudicación quedará automaticamente sen efecto, arquivándose as actuacións. O prazo total de construción dunha unidade de enterramento será dun ano, contado a partir da adxudicación do dereito, transcorrido o cal sen tela concluído, o Concello poderá deixar sen efecto o dereito sen pagar cantidade ningunha polas obras realizadas. Excepcionalmente, estes prazos poderán ser prorrogados por pedimento do interesado, atendendo a entidade das causas que o xustifiquen. O dereito funerario sobre o uso de sepulturas nace polo acto de concesión e o pagamento da taxa establecida na correspondente ordenanza fiscal. A concesión do uso de nichos, foxas e sepulturas en terra outorga o dereito ao deposito de cadáveres e restos cadavéricos, mentres que a concesión do uso de cinceiros e foxas para cinzas unicamente permite o deposito de restos cadavéricos ou cinzas. O Concello recoñecerá a prol de particulares o dereito de usar unha determinada sepultura, previamente construída ou habilitada na parcela que para tal efecto fose asignada, para a inhumación do titular no seu día, a dos seus familiares e a das persoas que designe. O dereito funerario de toda clase de unidades de enterramento quedará garantido mediante a inscrición no libro de rexistro do cemiterio a expedición do titulo nominativo. O dereito funerario, tal e como o recoñecen os artigos anteriores, limitase ao uso das correspondentes construcións e queda suxeito as disposicións do seguinte regulamento e as súas modificacións. En consecuencia, o dereito funerario queda excluído de toda transacción mercantil e dispoñibilidade a titulo oneroso. O dereito funerario rexistrarase: En ningún caso poderá rexistrarse o dereito funerario a nome de empresas funerarias, compañías de seguros, de previsión ou calquera outro similar que, exclusivamente como complemento doutros riscos, garanten aos seus afiliados o dereito a sepultura para o día do seu falecemento. As devanditas sociedades unicamente poderán obrigarse a proporcionar ao asegurado o capital necesario para obtela. Cando, por esgotamento da capacidade do cemiterio o número de unidades de enterramento fose escaso, limitarase o outorgamento de concesión de uso sobre sepulturas aos enterramentos inmediatos ata tanto non se amplíe o recinto. Atendendo ao período de uso da unidade de enterramento, cabe distinguir: Rematado o prazo de concesión, requirirase ao titular co fin de que traslade os restos. O dereito de uso da sepultura revertera novamente no Concello. Poderá solicitar unha nova concesión previo pago da taxa correspondente. En caso de que o Concello non dispuxese de foxas para enterramentos inmediatos, facilitará nichos en réxime de alugueiro provisorio, transladándose o cadáver unha vez que se conte con foxas suficientes. Ao finarse o titular do dereito funerario, os herdeiros testamentarios ou aqueles aos que corresponda ab intestato, estarán obrigados a traspasalo ao seu favor, mediante a comparecencia no Concello co titulo antigo e a documentación xustificativa da transmisión. Daqueles panteóns divididos en departamentos, facilitaranse os títulos correspondentes a cada un dos titulares do dereito funerario, con especificación do departamento que fose asignado. Considerarase válida a cesión a título gratuíto do dereito funerario sobre sepulturas, por actos inter vivos a favor de parentes do titular en lina directa e colateral ata cuarto grao, ambos os dous por consanguinidade, ou ata o segundo grao por afinidade, a favor do cónxuxe, parellas de feito e de persoas que acrediten lazos afectivos ou de convivencia. As sepulturas que non conteñan cadáveres nin restos, poderán ser devoltas polos seus titulares ao Concello, sempre que non as posúan con carácter de alugueiro, pagándose polo Concello as cantidades que para cada caso sinala a Ordenanza Fiscal. En caso de existiren restos cadavéricos, poderán ser trasladados a outra unidade de enterramento por conta do titular ou de oficio pola administración, que os colocará nos lugares destinados para o efecto. En ningún caso realizaranse ditos traslados antes dos dez anos seguintes á data da última inhumación levada a cabo na unidade de enterramento. Se o titulo do dereito funerario non estivese debidamente legalizado polos solicitantes da devolución, será necesario demostrar a posesión de boa fe nos 30 anos anteriores, mediante historia das sucesivas transmisións brevi manu que deben ser debidamente certificadas polos solicitantes e aceptadas polo Concello. Cando non sexa posible levar a cabo a transmisión nas formas establecidas nos artigos precedentes, ben porque non poida xustificarse a defunción do titular do dereito, ben porque sexa insuficiente a documentación, ou por razón de ausencia das persoas que teñan dereito, poderase expedir un titulo provisorio. As transmisións que se efectúen con carácter provisorio terán causa en expediente administrativo, no tramite do cal se incluirá o anuncio no Boletín Oficial da Provincia e en dous xornais, polo menos, dos de maior circulación, co fin de que dentro dos quince días hábiles seguintes se poidan opoñer aqueles que se crean con dereito, e os títulos que para o efecto se expidan, serano sen prexuízo do terceiro de mellor dereito e coa prohibición de toda exhumación posterior de cadáveres. ou restos que non sexan do cónxuxe, ascendentes ou colaterais ata o cuarto grao de consanguinidade ou afinidade do novo titular ou da persoa que solicita a exhumación. Os posuidores de títulos sobre sepulturas que figuren rexistradas a nome doutra persoa, poderán solicitar provisoriamente a transmisión da sepultura cando transcorresen trinta anos desde a data de expedición do titulo ou cando se acredite declaración da defunción do titular coa conseguinte inscrición no Rexistro Civil. Naqueles casos nos que exista constancia ou presunción do óbito do titular mencionado no artigo anterior sen que sexa posible a presentación do titulo, entenderase, salvo proba do contrario, que esta acreditada a posesión do titulo do dereito funerario do solicitante polo cumprimento dos requisitos que seguen: Transcorridos vinte anos desde a expedición do titulo provisorio converterase en definitivo e cesará o dereito dos que poidan reclamar a titularidade. A transmisión, rectificación, modificación ou alteración do dereito funerario, será declarada por solicitude do interesado ou de oficio en expediente administrativo, no que se practicará a proba e se presentará a documentación necesaria para xustificar o titulo do dereito funerario, agás en caso de perda, sen que sexa obstáculo para a tramitación do expediente a negativa de libramento do titulo cando o solicitante do expediente non sexa posuidor do mesmo. Durante a tramitación dun expediente de traspaso, poderán suspenderse as operacións na sepultura, atendidas as circunstancias de cada caso. Esta suspensión quedará sen efecto ao expedirse o novo titulo. A pesar da suspensión decretada poderanse autorizar as operacións de carácter urxente deixando constancia no expediente. Cando polo uso ou calquera outro motivo, un titulo sufrise deterioro, poderase cambiar por outro igual ao nome do mesmo titular. A subtracción ou perda dun titulo dará dereito a expedición dun duplicado a favor do titular. Os erros de nomes, apelidos ou calquera outro nos títulos rectificaranse por pedimento do titular, logo da xustificación e comprobación. A denuncia de retención indebida do titulo, logo da audiencia do denunciante e do posuidor, ou en rebeldía deste, dará lugar a suspensión dos dereitos de uso da sepultura a resultas da pertinente resolución dentro do marco deste regulamento. Poderá ser declarada a caducidade, revertendo ao Concello o dereito funerario, nos casos que seguen: O expediente administrativo de caducidade executarase da maneira que segue: As inhumacións, exhumacións ou traslados de cadáveres ou restos rexeranse polas disposicións de carácter hixiénico-sanitarias vixentes. De acordo co Regulamento da policía sanitaria e mortuoria, entendese por cadáver "o corpo humano durante os cinco primeiros anos seguintes a morte real", a partir dos cales terá a consideración de “restos cadavéricos". Ningún cadáver será inhumado antes das 24 horas do seu falecemento, salvo nos casos nos que previamente se practicara a autopsia ou se obtivesen órganos para transplantes, nos que poderá autorizarse a inhumación antes das 24 horas. Cando concorran razóns sanitarias que aconsellen a inhumación inmediata dun cadáver ordenarase o seu traslado urxente ao depósito do cemiterio para proceder ao seu enterramento. Para a inhumación en nichos, foxas, criptas ou outros monumentos funerarios, procurarase un peche hermético das súas aberturas que impida emanacións e filtracións líquidas. Para este efecto e para o de permitir, non obstante, os cambios necesarios para a posterior desintegración da materia orgánica contida, a súa construción realizarase con materiais que supoñan unha impermeabilidade relativa. Cando teña lugar a inhumación nunha sepultura que conteña outros cadáveres ou restos poderá efectuarse no mesmo acto a redución destes. Soamente por pedimento expreso do titular, esta operación terá lugar antes do acto do enterro, e neste caso, será presenciada polo titular ou persoa en quen delegue e sempre que as dispoñibilidades do servizo o permitan. O despacho dunha inhumación requirirá a presentación dos documentos que seguen ao persoal municipal: No momento de presentar o titulo identificarase a persoa no nome da cal se estendera o titulo. Se esta tivese falecido, ou non se puidese identificar, autorizarase a inhumación e unha vez efectuada requirirase aos posuidores para que soliciten o traspaso a favor de quen tena dereito. Seguirase o mesmo tramite cando se trate do enterro do titular. A inhumación despacharase no Departamento de Cemiterios onde se presentará a documentación pertinente. Despachada desta forma a persoa encargada de realizar as tarefas de enterramento entregará no Negociado de Cemiteros unha vez o mes, toda a documentación relativa os servizos prestados no mes anteiror coa súa conformidade. Esixirase o mesmo tramite para a exhumación ou traslado de restos. O dereito do titular ao uso exclusivo da sepultura na forma prevista no presente regulamento estará garantido en todo momento polo Concello. O consentimento do titular para a inhumación, sexa de familiares ou estraños entenderase deferido validamente por presunción iuris et de iure polo único feito da presentación do titulo, sempre que non exista denuncia escrita de subtracción, retención indebida ou perda presentada no Rexistro con oito días de antelación. Cando o titulo estivese estendido a nome dunha comunidade relixiosa ou hospitalaria, a inhumación esixirá a certificación expedida pola dirección da mesma, acreditativa de que o cadáver corresponde a un membro da comunidade ou a un dos asilados acollidos. Se estivese a nome dunha sociedade, asociación ou fundación legalmente constituída, toda inhumación esixirá certificación similar de que o cadáver pertence a un membro ou empregado. Unicamente se poderá autorizar a inhumación sen titulo nos casos que seguen: En todos estes supostos requirirase a presentación previa da solicitude, pedindo o duplicado por extravío. A exhumación dun cadáver ou restos para reinhumalos fora do recinto requirira a solicitude do titular do dereito funerario e o transcurso do prazo de dez anos dende a ultima inhumación. En ningún caso realizaranse exhumacións antes dos cinco anos seguintes á data de falecemento. Todas as exhumacións deberán identificarse adecuadamente a través dos medios de que dispoña o Servizo de Cemiterios no que constarán nome, apelidos e data de falecemento do finado. Será precisa a presencia do titular sanitario competente en orde legal para estas actuacións. Exceptúanse do requisito do prazo as exhumacións que seguen: Cando interese o traslado dun cadáver ou restos depositados nunha sepultura cun titulo de dereito funerario a nome dunha persoa finada, para que poida ser autorizado deberá solicitarse previamente a transmisión a favor do novo titular. Cando o traslado deba efectuarse a outro cemiterio, será preciso que se achegue autorización do organismo de sanidade competente e dos documentos que acrediten o cumprimento dos requisitos esixidos. Para a realización de obras de reforma, reparación ou conservación, sobre a construción funeraria no Cemiterio de Carril, o solicitante deberá presentar no Concello comunicación previa xunto cos planos e demais documentación que se indique no impreso oficial. Para a realización de obras de reforma, reparación ou conservación, sobre a construción funeraria no Cemiterio de Vilagarcía de Arousa, por tratarse dun inmoble incluído no Catálogo de elementos e bens a conservar coa ficha 109 PHA, o interesado deberá solicitar licenza de obra maior, coa documentación que se indique no impreso oficial. Para as obras de ampliación dos Cemiterios Municipais de Vilagarcía de Arousa e de Carril deberá seguirse o procedemento previsto nos artigos 51 e seguintes do Decreto 134/1998 de 23 de abril, sobre Policía Sanitaria Mortuoria. A realización de toda clase de obras dentro do recinto dun cemiterio requirira a observancia, por parte dos contratistas executores das normas que seguen: A colocación de terrados ou testos diante das sepulturas subordinarase a previa autorización municipal. As plantacións consideraranse como accesorias das construcións e estarán suxeitas a autorización municipal. A conservación correrá por conta dos interesados e en ningún caso poderán invadir a vía nin prexudicar as construcións ou sepulturas veciñas. O coidado das sepulturas poderán realizalo os titulares ou persoas designadas por eles. En calquera caso, finalizada a limpeza, os restos de flores ou outros obxectos inservibles depositaranse nos lugares designados para o efecto. O Concello sancionara con multa de ata 300€ as infraccións aos preceptos deste regulamento, previa tramitación do oportuno expediente. Respectaranse os dereitos adquiridos con anterioridade a entrada en vigor do presente regulamento. O Regulamento do cemiterio municipal de Vilagarcía de Arousa entrará en vigor o mesmo día da súa publicación no Boletín Oficial da Provincia, quedando derrogado o regulamento vixente. Vilagarcía de Arousa, 22 de xaneiro de 2015.—O Alcalde, Tomás J. Fole Díaz